66 Službeni list Europske unije 02/Sv. 22 31990D0216 L 116/18 SLUŽBENI LIST EUROPSKIH ZAJEDNICA 8.5.1990. ODLUKA VIJEĆA od 23. travnja 1990. o sklapanju Sporazuma između Europske ekonomske zajednice i Švicarske Konfederacije o pojedno- stavljenju kontrola i formalnosti u prometu robe (90/216/EEZ) VIJEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir preporuku Komisije, budući da sklapanje Sporazuma između Europske ekonomske zajednice i Švicarske Konfederacije o pojednostavljenju kontrola i formalnosti u vezi s prijevozom robe mora omogućiti bolju protočnost prometa preko granica između ugovornih stranaka; budući da se stoga preporučuje odobrenje navedenog Spora- zuma, ODLUČILO JE: Članak 1. Sporazum između Europske ekonomske zajednice i Švicarske Konfederacije o pojednostavljenju kontrola i formalnosti u prometu robe odobrava se u ime Zajednice. Tekst Sporazuma priložen je ovoj Odluci. Članak 2. Zajednicu u zajedničkom odboru, predviđenom u članku 15. Sporazuma, predstavlja Komisija kojoj pomažu predstavnici država članica. Članak 3. Predsjednik Vijeća izdaje obavijest kako je predviđeno u članku 22. Sporazuma. Sastavljeno u Luxembourgu 23. travnja 1990. Za Vijeće Predsjednik A. REYNOLDS